google/wiki40b huggingface dataset:
खपलू

लोग व भाषा

गान्चे ज़िले के अन्य भागों की तरह यहाँ भी तिब्बती मूल के बलती लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

अन्य विवरण

खपलू से एक मार्ग निकलकर हुशे वादी जाता है जहाँ से निकलकर पर्वतारोही सैलानी आगे के२ और माशेरब्रुम के पर्वतों तक पहुँच सकते हैं।
अहम् ब्रह्मास्मि

अहम् ब्रह्मास्मि भारत के पुरातन हिंदू शास्त्रों व उपनिषदों में वर्णित चार महावाक्यों में से एक है, जिसका शाब्दिक अर्थ है - "मैं ब्रहम हूँ।"
कलगीदार सर्प चील

विवरण

यह विशाल, गहरे भूरे रंग की चील छोटी और गठीली होती है तथा इसके पंख गोल और पूंछ छोटी होती है। इसकी छोटी और सफ़ेद-काली कलगी के कारण इसकी गर्दन का हिस्सा भारी प्रतीत होता है। चेहरे की स्पष्ट त्वचा और पंजे पीले रंग के होते हैं। इनके आतंरिक हिस्से पर सफ़ेद तथा पीलेभूरे रंग की चित्तियां होती हैं। जब ये बैठी हुई अवस्था में होती हैं तो पंखों का अग्रसिरा पूंछ के शीर्ष तक नहीं पहुंचता. उड़ान भरने में, चौड़े और पतवार के आकर के पंख एक फैले हुए वी का आकर ले लेते हैं। उड़ने वाले पंखों का अन्त्सिरा और आतंरिक भाग काला होता है और इसपर चौड़ी सफ़ेद धारियां होती हैं। इस प्रजाति के युवा पक्षियों के सर का काफी हिस्सा सफ़ेद होता है।

वितरण और वर्गीकरण

उष्णकटिबंधीय एशिया के विस्तृत परास में लगभग 21 प्रजातियों को इसके उपजाति के रूप में वर्गीकृत किया गया है। इनमें भारत और नेपाल के उप-हिमालयीय क्षेत्रों के नामजद पक्षी, प्रायद्वीपीय भारत में मेलानोटिस, श्री लंका की स्पिलोगास्टर, सुदूर पूर्व में बर्मानिकस, वियतनाम और चीन में रिकेट्टी और मलय प्रद्वीप में मलएंसिस, शामिल हैं। कई द्वीप इस मुख्य वर्गीकरण का एक फ्रिंज बनाते हैं और इसमें अंडमान की डाविसोनी, निकोबार की मिनिमस, र्युकू की पर्प्लेक्सस, होया (ताइवान), रदरफोर्डी (हैनान), पलवानेसिस (पलावन), पैलीडस (उत्तरी बोरेनो), रिचमॉन्डी (दक्षिणी बोरेनो), नाटूनेसिस (नातुना), बाटू (बाटू), अबोट्टी, सिपोरा और एस्टूरिनस (सुमात्रा से दूर), बिदो (जावा) और बावियन द्वीप की बवेनियास को भी इसमें शामिल करते हैं।
इन नामजद प्रारूपों में गर्दन काली होती है जबकि प्रायद्वीपीय भारत में पाए जाने वाले प्रारूपों में गर्दन का रंग भूरापन लिए होता है। इसमें क्रमिक रूप से हुए अक्षांशीय परिवर्तन पाए जाते हैं, जिससे दक्षिण की ओर बढ़ते जाने पर इनका आकार घटता जाता है।
इनका विशिष्ट नाम चील, पक्षियों के हिंदी नाम से लिया गया है।

संस्कृति में

कलगीदार सर्प-चील को जापान की सरकार द्वारा 1.1: "जापान के विशिष्ट एवम प्रसिद्ध जंतु और उनका आवास" के मानदंड के अंतर्गत एक विशिष्ट प्राकृतिक स्मारक चिन्ह का दर्जा दिया गया है।
प्रिया राय

प्रारंभिक जीवन

प्रिया जब दो वर्ष कि थी तब वह अपने माता-पिता के साथ दिल्ली से अमरीका चली गयीं थी। प्रिया मिनियापोलिस, मिनेसोटा में पली बढ़ीं, तथा एरिज़ोना राज्य विश्वविद्यालय भी गयीं, परन्तु इन्होने अपनी पढाई वयस्क मॉडल बनने के लिए बीच में ही छोड़ दी। प्रिया ने अपना कैरियर मॉडलिंग फैशन और स्विमवीअर से शुरु किया। यह अश्लील फिल्मो में कदम रखने से पहले 12 साल तक एक अपसारक और कामुक नर्तकी थीं।
पैराथाइराइड ग्रंथि

यह ग्रन्थि थायरॉइड ग्रन्थि की पृष्ठ सतह में धँसी दो जोड़ी या चार छोटी अण्डाकार-सी लाल रंग की ग्रथियों होती हैं। मनुष्य में इनका वजन 0.01 से 0.03 ग्राम होता है। इनके साथ-साथ कई प्रकार की कोशिकाएँ तथा रक्त पात्र भी पाये जाते हैं। यह ग्रथियों पैराथॉरमोन नामक हॉर्मोन का सावण करती हैं । यह हॉर्मोन विटामिन D के साथ मिलकर रक्त में कैल्सियम की मात्रा को बनाने का कार्य करता है।
साथ ही यह आँत में कैल्सियम के अवशोषण को तथा वृक्कों में इसके पुनरावशोषण (Reabsorption) को बढाता है । रक्त में कैल्सियम की इस प्रकार बड़ी मात्रा का उपयोग अस्थि निर्माण तथा दन्त निर्माण में किया जाता है, तथा कैल्सियम पेशियों के सिकुडने तथा फैलने में भी सहयोग करता है।
यदि किन्ही कारणों से पैराथॉरमोन हॉर्मोन की कमी शरीर में हो जाये तब पेशियों तथा तन्त्रिकाओं में आवश्यक उत्तेजना के कारण ऐंठन और कम्पन होने लगता है। कभी-कभी ऐच्छिक पेशियों में लम्बे समय तक सिकुड़न पैदा हो जाती है। अधिकांश रोगी कंठ की पेशियों में ऐसी सिकुड़न के कारण साँस नहीं ले पाते हैं, और मर जाते हैं। इस रोग को टिटेनी (Tetany) कहते हैं।
कभी-कभी यह ग्रन्थि अधिक हॉर्मोन का स्राव करने लगती है । इससे हड्डियाँ गलकर कोमल तथा कमजोर हो जाती हैं। तन्त्रिका सूत्र तथा पेशियाँ कमजोर हो जाती हैं। तन्त्रिका सूत्र तथा पेशियाँ कमजोर हो जाती हैं। मूत्र की मात्रा बन्द हो जाने से प्यास बढ़ जाती है, भूख मर जाती है, सिर दर्द रहने लगता है।
२६०८ ईसा पूर्व

२६०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दिआमेर ज़िला

मार्ग

काराकोरम राजमार्ग इस ज़िले से गुज़रता है और चिलास उसपर एक पड़ाव है। १९७८ में इस राजमार्ग के खुलने से पहले यहाँ पहुँचने के लिए ख़ैबर-पख़्तूनख़्वा प्रान्त के मानसेहरा ज़िले के काग़ान​ शहर से बाबूसर दर्रे से होती हुई एक कच्ची सड़क ही यहाँ पहुँचा करती थी। यह मार्ग अभी भी उपलब्ध है इसलिए काराकोरम राजमार्ग खुलने के बाद अब चिलास के लिए दो रास्ते हो गए हैं।
सांस्‍कृतिक स्रोत एवं प्रशिक्षण केन्‍द्र

सांस्कृतिक स्रोत एवं प्रशिक्षण केन्द्र (Centre for Cultural Resources and Training / सीसीआरटी) भारत सरकार के संस्कृति मंत्रालय के अधीन एक स्वायत्त संस्थान है। इसकी स्थापना मई, 1979 में श्रीमती कमलादेवी चट्टोपाध्याय तथा डॉ॰ कपिला वात्स्यायन द्वारा किया गया था। इस केन्द्र का मुख्य सैद्धान्तिक उद्देश्य बच्चों को सात्विक शिक्षा प्रदान कर उनका भावात्मक व आध्यात्मिक विकास करना है। इस लक्ष्य की प्राप्ति के लिए सीसीआरटी संस्कृति पर आधारित शैक्षिक कार्यक्रमों का आयोजन करता है और उनमें विचारों की स्पष्टता, स्वतन्त्रता, सहिष्णुता तथा संवेदनाओं का समावेश किया जाता है।
इस ‘केन्द्र’ का मुख्यालय नई दिल्ली में है। इसके तीन क्षेत्रीय केन्द्र हैं, जो भारतीय कला और संस्कृति के व्यापक प्रचार-प्रसार हेतु पश्चिम में उदयपुर, दक्षिण में हैदराबाद तथा पूर्वोत्तर में गुवाहाटी में स्थित हैं। सांस्कृतिक स्रोत एवं प्रशिक्षण केन्द्र का कार्य छात्रों के बीच भारत की क्षेत्रीय संस्कृतियों की बहुलता के विषय में जागृति व समझ उत्पन्न कर शिक्षा प्रणाली में अन्तर्निहित करना तथा इस ज्ञान को शिक्षा से एकीकृत करना है।

परिचय

सांस्कृतिक स्रोत एवं प्रशिक्षण केन्द्र का मुख्य लक्ष्य देश भर के सेवारत शिक्षकों, शिक्षक प्रशिक्षकों, शैक्षिक प्रशासकों, छात्रो, के लिए विविध प्रशिक्षण कार्यक्रमों का आयोजन करना है। केन्द्र शारीरिक व मानसिक रूप से कमज़ोर बच्चों के लिए भी विशेष प्रशिक्षण कार्यक्रमों का आयोजन करता है। प्रशिक्षण-कार्यक्रम के अंतर्गत सांस्कृतिक पुस्तक-पुस्तिकाओं, दृश्य श्रव्य सामग्री द्वारा पाठ्यक्रम-शिक्षण में सांस्कृतिक तत्त्वों के सन्निवेश के लिए प्रविधि-प्रतिपादन पर विशेष बल दिए जाने के साथ-साथ भारतीय संस्कृति में निहित दर्शन, सौंदर्यशीलता की समझ व बोध भी विकसित की जाती है। विज्ञान, तकनीक, गृहव्यवस्था, कृषि, क्रीड़ा इत्यादि में संस्कृति की भूमिका से जुड़े सभी समृद्ध एवं विकासात्मक पहलुओं पर बल दिया जाता है।
सेवारत शिक्षकों के लिए प्रशिक्षण के महत्‍त्‍व पर भी बल दिया गया है। यदि शिक्षक प्रशिक्षित हों तथा शिक्षण की कार्य-प्रणालियों में परिवर्तनों की आवश्‍यकता को समझने के लिए तैयार हों तो शिक्षा व्‍यवस्‍था में परिवर्तन किया जा सकता है। चूंकि शिक्षक प्रशिक्षण की अवधि नौ महीने तक ही सीमित है उससे शिल्‍प में पारंगत शिक्षक तैयार करना सम्‍भव नहीं हो सकता। अतः प्रशिक्षित शिल्पकार औपचारिक रीति से पूर्णरूप से शिक्षित नही होते हैं। उन्हें बच्चों को शिल्पकलाएं सि‍खाने में प्रशिक्षित शिक्षकों के साथ होना चाहिए। छात्रों को भारत की समृद्ध सांस्‍कृतिक विरासत से अवगत कराने के लिए संग्रहालयों, स्‍मारकों तथा ऐतिहासिक महत्त्‍व के स्‍थलों के भ्रमणों का आयोजन भी किया जाता है।
बख्शाली पाण्डुलिपि

बक्षाली पाण्डुलिपि या बख्शाली पाण्डुलिपि (Bakhshali Manuscript) प्राचीन भारत की गणित से सम्बन्धित पाण्डुलिपि है। यह भोजपत्र पर लिखी है। यह सन् १८८१ में बख्शाली गाँव (तत्कालीन पश्चिमोत्तर सीमा प्रान्त; अब पाकिस्तान में, तक्षशिला से लगभग ७० किमी दूर ) में मिली थी। यह शारदा लिपि में है एवं गाथा बोली (संस्कृत एवं प्राकृत का मिलाजुला रूप) में है। यह पाण्डुलिपि अपूर्ण है। इसमें केवल ७० 'पन्ने' (या पत्तियाँ) ही हैं जिनमें से बहुत ही बेकार हो चुकी हैं। बहुत से पन्ने अप्राप्य हैं।

संगठन

यह ग्रन्थ कारिका के रूप में लिखा गया है और छह अध्यायों में विभाजित है। सबसे पहले अध्याय में प्रस्तावना दी गई है जो इस ग्रन्थ को लिखे जाने के उद्देश्य पर प्रकाश डालती है।
दूसरा अध्याय ‘संख्याविधान’ है जिसमें विभिन्न संख्याओं में मापन का उल्लेख किया गया है। इसकी शुरुआत ‘यव’ (जौ के बीज) से होती है। फिर ‘अंगुली’, वितस्ति या बालिश्त, हस्त डंडा (लट्ठा) जैसे मापों का वर्णन किया गया है। फिर कोस और योजन का उल्लेख है। इसके बाद वजन के मापों का वर्णन है, खासकर चावल के वजन करने वाले माप। सुनारों द्वारा इस्तेमाल किए जाने वाले मापों जैसे गुंजा, माशा, कर्शा और पल का भी उल्लेख किया गया है। समय की माप के बारे में काफी रूखे ढंग से वर्णन किया गया है। इसके अनुसार एक दिन में 30 मुहूर्त होते हैं, जबकि 30 दिनों से एक माह और 12 माह से एक साल बनता है। इसमें कुछ ऐसी मापें भी दी गई हैं जो अब प्रचलन में नहीं हैं जैसे वराटका, गंडक या गंडिक, काकिणी, पण, डल्लक इत्यादि। रोचक बात है कि घटीमान, द्रम्मकेदार और दीनार का भी उल्लेख है।
तीसरे अध्याय का नाम है ‘परिभाषाविधि’ जिसमें खासकर रेखागणित और अंकगणित से जुड़ी तकनीकी शब्दावली दी गई है। जैसे काया (सम्पूर्ण पिंड), अंशक (भाग), चेद, विश्कंभ, परिधि, भाजक, हरक इत्यादि।
चौथा अध्याय ‘परिक्रमाविधि’ विभिन्न अंकगणित समीकरणों व सूत्रों को समर्पित है।
पाँचवें अध्याय का नाम ‘व्यवहारविधि’ है जिसमें कई प्रकार के नियम जैसे तीन का नियम, पांच का नियम, गुणन, चक्रवृद्धि ब्याज की गणना आदि को समझाया गया है। साथ ही चतुर्भुज, त्रिभुज, वृत्त इत्यादि के बारे में भी संक्षेप में बताया गया है।
छठवें अध्याय में उदाहरणों के जरिए विभिन्न नियमों को समझाने का प्रयास किया गया है।
इस ग्रन्थ में कई कमियाँ निकाली जा सकती हैं। इसके बावजूद कहना पड़ेगा कि यह ग्रन्थ हजारों साल पहले उत्तर भारत में प्रचलित गणित के अध्ययन की एक झलक तो दिखलाता ही है।

रचनाकाल

२०१७ में, इस पाण्डुलिपि से ३ नमूने लेकर उनका रेडियोकार्बन विश्लेषण किया गया। इससे मिले परिणाम इस अर्थ में आश्चर्यजनक हैं कि इन तीन नमूनों की रचना तीन अलग-अलग शताब्दियों में हुई थी- पहली की 224 ई॰ – 383 ई॰, दूसरी की 680–779 ई॰, तथा तीसरी की 885–993 ई॰। इस प्रश्न का उत्तर नहीं मिल पा रहा है कि विभिन्न शताब्दियों में रचित पन्ने एक साथ जोड़े जा सके।
देचू

स्थल

देचू में काफी बड़े-बड़े धोरे है जो लालसर पूरोहितान क्षेत्र में आते है यहाँ रोजाना यात्री घूमने आते है इनके अलावा यहाँ रुकने के लिए कई रिसॉर्ट भी है। देचू में गुरूजी श्री श्री 1008 श्री रणछोड़ दास जी महाराज  का रामद्वारा हैं जो की राम भक्ति का एक अनोखा स्थान हैं |  देचू में देवी नागाणाराय माता का मंदिर भी है जो यह लगभग ७०० (600) वर्ष पुराना है।

नजदीकी गाँव

ठाडिया (9 किमी), भोजाकोर (11 किमी), गिलाकौर (12 किमी), नाथड़ाऊ (22), पीलवा (16 किमी), चोरड़िया (16 किमी), कुशलावा (17 किमी), कनोडिया पुरोहितान (7 किमी)सगरा(3)
सेतरावा (22 किमी),

खेती

देचू गाँव में लगभग 80 से 90 प्रतिशत लोग खेती करते है। प्राचीन समय से बारहमाशी खेती ही की जाती थी, अब ट्यूबवैल से मौसमी खेती भी की जा रही है। वर्षा के मौसम में बाजरा, मूंगफली, मूंग, मौठ ज्वार ग्वार तथा गेंहू जीरा, राई, सरसों, ईसब इत्यादि की फसलें पैदा की जाती है।

बैंक

देचू गाँव में कई बैंक भी हैं जैसे, यूको बैंक, स्टेट बैंक ऑफ़ इंडिया, ओरिएंटल बैंक ऑफ कॉमर्स। इनके अलावा कस्बे में ई-मित्र की सेवा भी उपलब्ध है।
स्पित्जर पाण्डुलिपि

स्पित्जर पाण्डुलिपि (Spitzer Manuscript / पहली-दूसरी शताब्दी ई) संस्कृत की अब तक प्राप्त पाण्डुलिपियों में सबसे पुरानी पाण्डुलिपि है।  यह १९०६ में जर्मनी की एक अन्वेषण दल को किज़िल (मध्य एशिया) में मिली थी जो रेशम मार्ग पर स्थित है। इस दल के नेता डॉ मोरित्ज स्पित्ज़र थे। यह बहुत ही तितर-बितर और खण्डित रूप में है। यह पाण्डुलिपि वर्तमान में बर्लिन के राज्य पुस्तकालय में संरक्षित है।
यह ग्रन्थ अपने आप में इस दृष्टि से अनन्य है कि इस ग्रन्थ से मिलता-जुलता कोई अन्य ग्रन्थ अभी तक नहीं मिला है तथा यह ग्रन्थ चीन/तिब्बत/जापान में भी अनुवाद के रूप में नहीं पहुँचा है, जैसा कि अन्य प्राचीन बौद्ध ग्रन्थ पहुंचे थे।
छत्रपति साहूजी महाराज मेडिकल कॉलेज

छत्रपति साहूजी महाराज मेडिकल कॉलेज, उत्तर प्रदेश के लखनऊ शहर में स्थित मेडिकल कॉलेज है। पहले इसे किंग जॉर्ज मेडिकल कॉलेज के नाम से जाना जाता था। १६ सितंबर २००२ को पारित एक अधिनियम के द्वारा लखनऊ के इस मेडिकल कॉलेज का स्तर उन्नत कर उसे विश्वविद्यालय का पद देते हुए छत्रपति साहूजी महाराज मेडिकल कॉलेज का नया नाम दिया गया।
किंग जॉर्ज मेडिकल कॉलेज की स्थापना १९११ में हुई थी और यह उत्तर प्रदेश तथा भारत के सबसे पहले मेडिकल कॉलेजों में से एक था।
२०११ पाकिस्तान भूकम्प

भारत में प्रभाव

इस भूकम्प के तीव्र झटके उत्तर भारत में भी महसूस किए गए। इस भूकम्प की तीव्रता रिक्टर पैमाने पर दिल्ली में ४.२ मापी गई। भारत के दिल्ली, जयपुर, बाड़मेर, गंगानगर और जैसलमेर के अतिरिक्त राजस्थान, पंजाब और हरियाणा के कई भागों में भूकम्प के झटके महसूस किए गए।
इस भूकम्प से भारत में किसी भी प्रकार की क्षति नहीं हुई।
फैज़ अनवर

फैज़ अनवर शायर, लेखक और गीतकार है जो मुख्यतः दिल है के मानता नहीं,  इम्तिहान, तुम बिन के लिये गीत लिखने के लिये जाने जाते हैं। हाल फिलहाल में उनके द्वारा दबंग (2010) और राउडी राठौर (2012) में लिखे गीत प्रसिद्ध रहे। उनके लिखे सबसे पहले गीत "दिल है के मानता नहीं" के लिये उन्हें 1992 में फिल्मफेयर पुरस्कार में सर्वश्रेष्ठ गीतकार के लिये नामांकन प्राप्त हुआ था।
माया सीता

माया सीता (या छाया सीता) हिंदू महाकाव्य रामायण के कुछ रूपांतरों के अनुसार वास्तविक देवी सीता (ग्रन्थ की नायिका) का मिथ्य रूप था जिसका असल रूप से लंका के दानव राजा रावण द्वारा अपहरण किया गया था।
रामायण में अयोध्या के राजकुमार और भगवान विष्णु के अवतार राम की पत्नी सीता का रावण द्वारा अपहरण कर लिया जाता है तथा वह उन्हें लंका में बंधी के तौर पर रखता है। सीता को राम उनके अपहरणकर्ता का वध कर के बचाते हैं। सीता को राम द्वारा पुनः स्वीकार करने से पहले उन्हें अग्नि परीक्षा देनी पड़ती है जिसके द्वारा वह अपना सतीत्व अपने पति के समक्ष साबित करती हैं। महाकाव्य के कुछ संस्करणों के अनुसार अग्नि देवता माया सीता को बनाते हैं, जिनका असल रूप में रावण द्वारा अपहरण किया जाता है तथा जिन्हें उसके अत्याचार को सहना पड़ता है, जबकि असली सीता अग्नि में ही छिपी रहती हैं। अग्नि परीक्षा के दौरान माया सीता और असली सीता अपनी स्थितियाँ बदल लेती हैं। कुछ ग्रंथो के अनुसार माया सीता अग्नि परीक्षा के दौरान नष्ट हो जाती हैं, जबकि कुछ वर्णन करते हैं कि आर्शीवाद मिलने के पश्चात उनका महाकाव्य नायिका द्रौपदी या पद्मावती के रूप में पुनर्जन्म होता है। कुछ शास्त्रों के अनुसार माया सीता का पिछला जन्म वेदवती था, जिन्हें रावण उत्पीड़ित करने का प्रयास करता हैं।
ईडीए सॉफ्टवेयरों की तुलना

यहाँ एलेक्ट्रॉनिक डिजाइन स्वचालन (Electronic Design Automation / EDA) की दृष्टि से उपयोगी सॉफ्टवेयरों के विभिन्न पक्षों की तुलना की गयी है।
अनुनादक

कोई भी युक्ति या तंत्र जो अनुनादी व्यवहार प्रदर्शित करती हो, अनुनादक (resonator) कहलाती है। इसका अर्थ है कि यह कुछ विशेष आवृत्तियों पर अन्य आवृत्तियों की अपेक्षा सहज रूप में अधिक आयाम के साथ दोलन करती है। अनुनादक, यांत्रिक और विद्युतचुम्बकीय दोनो तरह के हो सकते हैं। इनका उपयोग किसी विशेष आवृत्ति का संकेत पैदा करना तथा किसी मिश्रित संकेत से किसी विशेष आवृत्ति को फिल्टर करना हो सकता है।
कोटर अनुनादक (cavity resonator) शब्द प्रायः विद्युतचुम्बकीय अनुनादकों के लिये प्रयुक्त होता है। जबकि श्रव्य तरंगों के अनुनाद के लिये लिये प्रयुक्त खोखले पात्रों को हेल्मोल्ज अनुनादक (Helmholtz resonators.) कहते हैं।
अपकृत्य

इतिहास

अंग्रेजी विधि प्रणाली में "टार्ट' शब्द का प्रयोग नार्मन तथा रंगेविन सम्राटों के राज्यकाल में प्रारंभ हुआ। सन्‌ १८९६ ई. के पूर्व प्राय: पाँच शताब्दियों तक अपकृति का प्रतिकाल सम्राट् के लेख पर निर्भर रहा। अपकृति संबंधी अंग्रेजी कानून अधिकांश में वादजनित विधि के रूप में मिलता है यद्यपि गत शताब्दी के प्रारंभ में कुछ अनुविधि भी बनाए गए। अतएव सारभूत विधि के रूप में अपकृति कानून का विकास आधुनिक काल में हुआ।
भारतवर्ष में अंग्रेजी विधिप्रणाली अपनाई जाने के बहुत पहले, सुदूर अतीत में, अपकृति संबंधी कानून के प्रमाण मिलते हैं। मनु, याज्ञवल्क्य, नारद, व्यास, बृहस्पति तथा कात्यायन की स्मृतियों में अपकृति संबंधी हिंदू विधिप्रणाली का आधार हमें मिलता है। हिंदू तथा अंग्रेजी अपकृत्य-विधि-प्रणाली में एक महत्त्वपूर्ण अंतर यह है कि हिंदू प्रणाली में क्षतिपूर्ति द्वारा प्रतिकार केवल तभी संभव है जब आर्थिक क्षति हुई हो, न कि आग्रमण या मानहानि या परस्त्रीगमन के मामलों में। मुस्लिम विधिप्रणाली में अपकृति कानून का क्षेत्र और भी अधिक संकीर्ण हो गया। उसमें हिंसात्मक कार्यो में दंड दिया जाता था, केवल संपत्ति के बलाद्ग्रहण के मामलों में क्षतिपूर्ति के नियम थे।

अपक्र्त्य् तथा अपराध में अन्तर

अपकृत्य् तथा अपराध के सिद्धांत एवं प्रक्रिया दोनों में अंतर है। अपकृति क्षति या कर्तव्य का वह उल्लंघन है जिसका संबंध व्यक्ति से होता है और वह व्यक्ति अपकारों द्वारा क्षतिपूर्ति का अधिकारी होता है। परंतु अपराध लोककर्तव्य का उल्लंघन समझा जाता है और इसके लिए समाज अथवा राज्य अपराधी को दंड देता है। क्षति के कई दृष्टांत ऐसे हैं जो अपकृति तथा अपराध दोनों श्रेणियों के अंतर्गत आते हैं; जैसे आक्रमण अपमानलेख या चोरी। कभी-कभी कोई क्षति केवल अपराध की श्रेणी में रखी जा सकती है; जैसे सार्वजनिक बाधा और इसके ठीक विपरीत कतिपय क्षतियाँ केवल अपकृति की श्रेणी में आती हैं; जैसे अनधिकार प्रवेश। अपकृति तथा अपराध संबंधी प्रक्रिया में यह अंतर है कि अपकृति के मामले का वाद व्यवहार न्यायालय में प्रस्तुत किया जाता है परंतु आपराधिक मामलों का अभियोग दंड न्यायालय में चलता है।

अपकृत्य् और संविदाभंग

अपकृति में वादी का अधिकार साधारण विधि के अंतर्गत प्राप्य अधिकार है परंतु संविदाभंग के मामले में पक्षों के अधिकार एवं कर्तव्य संविदा के उपबंधों के अनुसार ही होते हैं। संविदा में प्राय: क्षतिपूर्ति की राशि भी निश्चित हो जाती है और क्षतिपूर्ति सिद्धांत रूप में दंड न होकर केवल संविदा के उपबंध का पालन मात्र है।
२९२८ ईसा पूर्व

२९२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
न्यूट्रॉन का संसूचन

न्यूट्रॉन घनत्व का पता लगाना (detection) कई स्थितियों में बहुत महत्वपूर्ण है। उदाहरण के लिये, परमाणु रिएक्टर के नियन्त्रण के लिये उसके अन्दर न्यूट्रॉन का घनत्व पता करना एवं उसको आवश्यकतानुसार घटाना-बढ़ाना बहुत महत्व रखता है। इस कार्य में गलती होने पर भयंकर दुर्घटना सम्भव है।
टारगेट रेटिंग प्वाइंट

टारगेट रेटिंग प्वाइंट कुल दर्शकों में से लक्ष्यित दर्शकों के घटक का अनुमान का प्रतिनिधित्व करने वाला खरीदारी
का नाप है। जीआरपी की तरह (सकल रेटिंग प्वाइंट का संक्षिप्त रूप) यह लक्ष्यित दर्शकों तक पहुँचने के लिए एक विशिष्ट माध्यम है जो विज्ञापन द्वारा रेटिंग की योग के रूप में मापा जाता है। उदाहरण के लिए, यदि एक विज्ञापन एक से अधिक बार छपता है, जो कुल दर्शकों तक पहुंचता है, टीआरपी आंकड़ा प्रत्येक जीआरपी की राशि अनुमानित लक्ष्यित दर्शकों का गणना है जो कुल दर्शकों में शामिल हैं।
एक टीवी विज्ञापन अगर 5 बार प्रसारित होता है वह कुल दर्शकों के 50% और लक्ष्यित दर्शाकों में से केवल 60% तक पहुँचता है, तो इसका 250 GRPs (= 5 x 50) होगा - अर्थात् GRP = आवृत्ति x पहुँच - इस मामले में टीआरपी 250 GRPs में से 60% होगा = 150 टीआरपी - यह लक्ष्य रेटिंग पॉइंट है, जो कुल दर्ज़ा के 60% है।
ये दो मेट्रिक्स महत्वपूर्ण घटक हैं जो एक विशेष विज्ञापन का विपणन प्रभावशीलता को निर्धारित करते हैं।
टेलीविशन रेटिंग प्वाइंट्स - टीआरपी एक कसौटी है जो एक चैनल या कार्यक्रम की लोकप्रियता इंगित करती है और यह डाटा विज्ञापनदाताओं के लिए बहुत उपयोगी है। आजकल, INTAM (इंडियन टेलिविशन आडिएंस मेशरमेंट) ही एकमात्र इलेक्ट्रॉनिक रेटिंग एजेन्सी भारत में काम करती है।INTAM टीआरपी की गणना के लिए दो तरीकों का इस्तेमाल करती है। पहली आवृत्ति की निगरानी है, जहाँ 'पीपल मीटर्स' को नमूने घरों में स्थापित किये जाते हैं और ये इलेक्ट्रॉनिक उपकरण परिवार के सदस्यों द्वारा देखा जाने वाला चैनल के बारे में डाटा लगातार रिकॉर्ड करते हैं। 'पीपल मीटर' एक कीमती उपकरण है, जो विदेशों से आयात किया जाता है। यह चैनल की आवृत्तियों को पढ़ता है, जो बाद में, चैनल के नामों में डीकोड किया जाता है और यह एजेंसी राष्ट्रीय डाटा तैयार करता है जो इन नमूने घरों के रीडिंग पर आधारित है। लेकिन इस तकनीक में एक दोष है, क्योंकि केबल आपरेटरों अक्सर घरों में संकेत भेजने से पहले विभिन्न चैनलों की आवृत्तियों को बदलते रहते हैं। एक चैनल को अगर एक निश्चित आवृति के अनुसार पढ़ा गया तो यह गुमराह कर सकती है यदि पूरी भारत में एक ही डाउन लिंकिंग आवृति क्यों न हो.
दूसरी तकनीक अधिक विश्वसनीय है और भारत में अपेक्षाकृत नई है। तस्वीर मिलान तकनीक में पीपल मीटर लगातार उस तस्वीर के छोटे हिस्सों को रिकार्ड करता जाता है जिसे एक निश्चित टेलीविशन में देखा जा रहा है। इसके साथ-साथ यह एजेन्सी सभी चैनलों के डाटा को भी छोटे तस्वीर के अंश के आकार में रिकार्ड करती है। नमूने घरों से जो डाटा एकत्र किया गया है उसे बाद में मुख्य डाटा बैंक से मिलान करते हैं ताकि चैनल के नाम की व्याख्या कर सकें. और इस तरह राष्ट्रीय दर्ज़ा का उत्पादन होता है।
२७३७ ईसा पूर्व

२७३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कानाबाती कुर्र

अनंतप्रसाद रामभरोसे द्वारा रचित प्रसिद्ध बाल साहित्य की पुस्तक हे।
चटगांव डिवीजन क्रिकेट टीम

चटगांव डिवीजन क्रिकेट टीम बांग्लादेश में सात प्रशासनिक क्षेत्रों में से एक, चटगांव डिवीजन का प्रतिनिधित्व करती है। टीम की स्थापना 1999 में नेशनल क्रिकेट लीग (एनसीएल) में प्रतिस्पर्धा करने और प्रथम श्रेणी क्रिकेट खेलने के लिए की गई थी। 2010 में अल्पकालिक नेशनल क्रिकेट लीग ट्वेंटी-20 के लिए, टीम ने चटगाँव के साइक्लोन्स (अक्सर सीसी के रूप में संक्षिप्त) नाम अपनाया। बांग्लादेश प्रीमियर लीग में बराबर टीम चटगांव किंग्स की जगह चटगांव वाइकिंग्स (क्यूवी) है।
चटगांव डिवीजन उनके अधिकांश घरेलू खेल बंदरगाह शहर चिटगांव में जोहोर अहमद चौधरी स्टेडियम (जेडएसी) में खेलते हैं। जेडएसी ने चटगाँव के मुख्य क्रिकेट स्थल के रूप में पुराने एम ए अजीज स्टेडियम (एमएए) को तोड़ दिया है। एमएए का उपयोग अब मुख्य रूप से फुटबॉल के लिए किया जाता है।
गंगोत्री राष्ट्रीय उद्यान

पर्यटन

अप्रैल से अक्टूबर के महीने में, राष्ट्रीय उद्यान में पर्यटन अपने चरम पर होता है। निकटतम रेलवे स्टेशन और हवाई अड्डा देहरादून है। निकटतम रेलवे स्टेशन २१० किलोमीटर की दूरी पर है, जबकि निकटतम हवाई अड्डा राष्ट्रीय उद्यान से २२० किलोमीटर की दूरी पर है। इसके अलावा हर्शिल निकटतम शहर (३० किमी) है।

भूगोल

गंगोत्री राष्ट्रीय उद्यान भारत के उत्तराखंड राज्य में उत्तरकाशी जिले में भागीरथी नदी के ऊपरी जलग्रहण क्षेत्र में स्थित है। उद्यान की पूर्वोत्तर सीमा तिब्बत के साथ अंतरराष्ट्रीय सीमा से लगी हुयी है। इसका कुल क्षेत्रफल १५५३ वर्ग कि॰मी॰ है और समुद्र सतह से औसतन ऊँचाई ७०८३ मी. है। बर्फ से ढकी पहाड़ और हिमनद इस उद्यान के विस्तृत भाग में फैले हुये हैं। गंगा नदी का उद्गम स्थान गोमुख भी इसी उद्यान के अंदर ही स्थित है। गंगोत्री हिमनद, जिसपर उद्यान का नाम दिया गया है, हिंदुओं के पवित्र स्थलों में से एक है। उद्यान क्षेत्र गोविंद राष्ट्रीय उद्यान और केदारनाथ वन्यजीव अभयारण्य के बीच पारस्परिक निरंतरता के रूप में है। ऊँची पर्वतश्रंखलाएँ, गहरे दर्रे और ढलवा चट्टानें, चट्टानी नुकीले हिमनद और संकरी घाटियों इस क्षेत्र की विशेषताएँ हैं। ऊँचाई में भारी विभिन्नता के कारण (समुद्र सतह से १८०० मी. से लेकर ७०८३ मी. तक) यहाँ उपोष्णकटिबंधीय परिवेष से लेकर अल्पाइन चारागाह तक देखने को मिलते हैं।

विशेषता

यह उद्यान पशुओं की १५ प्रजातियों और पक्षियों की १५० प्रजातियों का घर है। पर्यटकों को यहाँ हिम तेंदुए, भूरे भालू, कस्तूरी मृग, ताहर, बाघ तथा हिमालय क्षेत्र में पाये जाने वाले कई पक्षी भी दिख सकते हैं।
एटीपी मास्टर्स श्रंखला

एटीपी मास्टर्स श्रंखला एटीपी टूर द्वारा आयोजित नौ टेनिस प्रतियोगिताओं की श्रंखला है जो प्रति वर्ष यूरोप एवं उत्तरी अमेरिका में आयोजित की जाती हैं। इन स्पर्धाओं में प्रमुख पुरुष खिलाड़ियों का खेलना आवश्यक है।
इस श्रंखला की शुरुआत १९९६ में हुई जब इसे मर्सिडीज़ बेंज़ सुपर 9 श्रंखला के नाम से जाना जाता था।
दर्शील सफारी

दर्शील सफारी हिन्दी फ़िल्मों के एक अभिनेता हैं।

व्यक्तिगत जीवन

उनके जीवन के बारे   कुछ हिस्सहा था 
वो उसकी जिंदगी बानी 
Adk pixel YouTube